Sinivetikate esinemisest annab märku vee ebatavaline värvus: hallikas-, kollakasroheline või sinakasroheline värv, mida põhjustavad silmaga nähtavad helbed, samuti võib pinnal esineda sinakasrohelisi hõljuvaid kolooniaid. Vesi ja kaldaäär võivad olla kaetud  tiheda sinakasrohelise või valkja massiga. Mõnikord võivad sinivetikad tekitada ka vahtu. Lisaks levitavad sinivetikad ebameeldivat mädanemise või kopituse lõhna.